Mažasis Šelmentas
Mažasis Šelmentas (lenk. Szelment Mały) – ežeras Lenkijoje, Palenkės vaivadijoje, Suvalkų apskrityje, Šipliškės valsčiuje prie sienos su Lietuva. Ilgis – 3,53 km. Kranto linija raižyta. Ištįsęs iš pietryčių į šiaurės vakarus. Pietinė dalis – gili, šiaurinė – sekli. Šiaurės rytuose prataku jungiasi su Juodelio ežeru (lenk. Jodel). Šalia ežero yra Beceilų ir Rybalnios kaimai.